Official Journal L 183 , 22/07/2000 P. 0021 - 0022



KOMISJONI OTSUS, 17. juuli 2000, millega tunnistatakse põhimõtteliselt täielikuks üksikasjaliku läbivaatuse jaoks esitatud toimik, pidades silmas MKH 65 61 (propoksükarbasoon-naatrium) kandmist taimekaitsevahendite turuleviimist käsitleva nõukogu direktiivi 91/414/EMÜ I lisasse (teatavaks tehtud numbri K(2000) 2006 all) (2000/463/EÜ) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta,1 viimati muudetud komisjoni direktiiviga 2001/10/EÜ,2 eriti selle artikli 6 lõiget 3, ning arvestades järgmist: (1) Direktiivis 91/414/EMÜ (edaspidi "direktiiv") sätestatakse taimekaitsevahendites kasutamiseks lubatud toimeainete ühenduse loetelu koostamine. (2) Bayer AG esitas 25. jaanuaril 2000 Saksamaa ametiasutustele toimiku toimeaine MKH 65 61 (propoksükarbasoon-naatrium) kohta. (3) Kõnealused ametiasutused on teavitanud komisjoni toimikute täielikkuse esialgse kontrolli tulemustest, võttes arvesse kõiki direktiivi II lisas ja vähemalt ühe asjaomast toimeainet sisaldava taimekaitsevahendi puhul direktiivi III lisas ettenähtud andmeid. Seejärel on taotleja vastavalt artikli 6 lõikele 2 edastanud kõnelause toimiku komisjonile ja teistele liikmesriikidele. (4) Toimik MKH 65 61 (propoksükarbasoon-naatrium) kohta on edastatud alalisele taimetervise komiteele 10. märtsil 2000. (5) Vastavalt direktiivi artikli 6 lõikele 3 tuleb ühenduse tasandil ametlikult kinnitada, et iga toimiku puhul on täidetud direktiivi II lisas ja vähemalt ühe asjaomast toimeainet sisaldava taimekaitsevahendi puhul III lisas teabe kohta sätestatud nõuded. (6) Selline kinnitamine on vajalik toimiku üksikasjaliku läbivaatuse võimaldamiseks ning selleks, et liikmesriikidel oleks võimalik anda kõnealust toimeainet sisaldavate taimekaitsevahendite jaoks ajutisi lube vastavalt direktiivi artikli 8 lõikes 1 sätestatud tingimustele, eriti vastavalt tingimusele, mis käsitleb toimeaine ja taimekaitsevahendi üksikasjalikku hindamist direktiiviga ettenähtud nõuete kohaselt. (7) Selline otsus ei piira täiendavate andmete või lisateabe esitamise nõudmist taotlejalt teatavate toimiku punktide selgitamiseks. Referentliikmesriigi nõue esitada toimiku selgitamiseks vajalikke täiendavaid andmeid ei mõjuta põhjenduses 9 osutatud aruande esitamise tähtaega. (8) Liikmesriigid ja komisjon on ühel meelel, et Saksamaa vaatab MKH 65 61 (propoksükarbasoon-naatrium) kohta esitatud toimiku üksikasjalikult läbi. (9) Saksamaa edastab läbivaatuste tulemused, samuti soovitused loetellu kandmise või kandmata jätmise kohta ja sellega seotud tingimused niipea kui võimalik ja hiljemalt aasta jooksul alates käesoleva otsuse avaldamise kuupäevast. (10) Käesoleva otsusega ettenähtud meetmed on kooskõlas alalise taimetervise komitee arvamusega, ON VASTU VÕTNUD KÄESOLEVA OTSUSE: Artikkel 1 Võttes arvesse kavandatud kasutusotstarvet, vastab järgmine toimik põhimõtteliselt direktiivi II lisas ja vähemalt ühe asjaomast toimeainet sisaldava taimekaitsevahendi puhul direktiivi III lisas teabe kohta sätestatud nõuetele: toimik, mille Bayer AG on esitanud komisjonile ja liikmesriikidele MKH 65 61 (propoksükarbasoon-naatrium) kandmiseks toimeainena direktiivi 91/414/EMÜ I lisasse ja mis on edastatud alalisele taimetervise komiteele 10. märtsil 2000. Artikkel 2 Käesolev otsus on adresseeritud liikmesriikidele. Brüssel, 17. juuli 2000 Komisjoni nimel komisjoni liige David BYRNE 1 EÜT L 230, 19.8.1991, lk 1. 2 EÜT L 57, 2.3.2000, lk 28.